wannaphong/clean_thaiwikipedia huggingface dataset:
# จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดกำแพงเพชร ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# ขิจรี
ขิจรี หรือ ขิจฑี (, , , ; Khichdi) เป็นอาหารเอเชียใต้ทำจากข้าวและถั่วเลนทิล (ดาล) ในหลายวัฒนธรรมของอินเดียนิยมให้ขิจรีเป็นอาหารแข็งอย่างแรก ๆ ที่ทารกรับประทานได้

ศัพทมูล
คำว่า ขิจฑี มีที่มาจากภาษาสันสกฤต  ; ขิจจา แปลว่าอาหารจานข้าวและถั่ว

ประวัติศาสตร์
กษัตริย์ซิลูซิด เซเลอูซุส ขณะเดินทางมาทำการศึกในแถบอินเดีย (305-303 ปีก่อนคริสต์กาล) ได้กล่าวถึงอาหารจานข้าวที่ชาวอนุทวีปอินเดียนิยมทานกันอย่างมาก สตราบอ เคยบันทึกว่าอาหารอินเดียมีองค์ประกอบหลักคือข้าวต้มและเครื่องดื่มจากข้าว (อารัก) นักเดินทางมารีนิฮ์ อิบน์ บัตตูตา กล่าวถึง ขิจรี ว่าเป็นอาหารในอินเดีย ทำมาจากข้าวและถั่วเขียว ในบันทึกจากปี 1350 นักสำรวจชาวรัสเซีย อาฟานาซี นีกีติน เคยบันทึกถึงอาหารจานนี้ในศตวรรษที่ 15 เช่นกัน จักรพรรดิแห่งโมกุล จะฮันกีร์ ชื่นชอบอาหารจานนี้ และในเอกสารจากสมัยศตวรรษที่ 16 อัยนีอักบารี ที่เขียนโดยอะบุลฟัดล์ ขุนนางใหญ่ของจักรพรรดิอักบัรแห่งโมกุล กล่าวถึงสูตรทำขิจรีอยู่เจ็ดแบบด้วยกันRecipes for Dishes  Ain-i-Akbari, by Abu'l-Fazl ibn Mubarak. English tr. by Heinrich Blochmann and Colonel Henry Sullivan Jarrett, 1873–1907. The Asiatic Society of Bengal, Calcutta, Volume I, Chapter 24, page 59. "3. K'hichri. Rice, split dal, and ghee 5 s. of each; ⅓ s. salt: this gives seven dishes."

อาหารจานอังกฤษ-อินเดียที่ชื่อ เค็ดจารี เข้าใจว่ามีที่มาจากขิจรีAnne Chotzinoff Grossman and Lisa Grossman Thomas (1997) Lobscouse and Spotted Dog; Which It's a Gastronomic Companion to the Aubrey/Maturin Novels, Norton, p. 12.
# เกอรืออามีร์
กอรืออามือร์ (,) เป็นอนุสรณ์ศพของจักรพรรดิเตมือร์Marozzi, Justin. Tamerlane: sword of Islam, conqueror of the world. London, Harper Collins, 2004 และวงศ์ตระกูล ตั้งอยู่ในซามาร์กันต์ ประเทศอุซเบกิสถาน สร้างขึ้นในปี 1404 เป็นหนึ่งในชิ้นงานสำคัญของสถาปัตยกรรมเอเชียกลาง โดยเฉพาะสถาปัตยกรรมเปอร์เซีย ซึ่งต่อมามีอิทธิพลต่ออนุสรณ์ศพของสถาปัตยกรรมโมกุล เช่น สวนบาบูร์ในคาบูล, อนุสรณ์ศพหุมายูงในเดลี จนถึง ตาชมหัลในอาครา ซึ่งล้วนสร้างด้วยผู้สืบทอดจากจักรพรรดิและอาณาจักรของเตมือร์ ที่มีการปรับเอาวัฒนธรรมอินเดียมาผสมผสานด้วย
# จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดกำแพงเพชร กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# กาฟูร์ กูลอม
กาฟูร์ กูลอม (; Gʻafur Gʻulom; 10 พฤษภาคม 1903 - 10 กรกฎาคม 1966) เป็นกวี นักประพันธ์ และนักแปลชาวอุซเบก เป็นที่รู้จักและจดจำได้งานงานเขียนเรื่อง ชุมโบลา (Shum Bola; เด็กชายซุกซน) ที่ต่อมาถูกนำไปทำเป็นภาพยนตร์ และ ยอดกอร์ (Yodgor) รวมถึงเป็นที่รู้จักจากผลงานแปลจากภาษาต่างประเทศมากมาย ซึ่งรวมถึง ผลงานประพันธ์ของอาเล็กซันเดอร์ ปุชคิน, วลาดีมีร์ มายาคอฟสกี และ วิลเลียม เช็กสเปียร์ เขาเป็นผู้แปลงานเขียนเช่น เลมารีอาเกเดฟีกาโร ของปีแยร์ โบมาเชส์, โอเทลโล ของวิลเลียม เช็กสเปียร์ และ กูลีสตัน ของซะอาดี ชีราซี เป็นภาษาอุซเบก

กาฟูร์ กูลอม ถือเป็นหนึ่งในนักเขียนอุซเบกที่ทรงอิทธิพลที่สุดในศตวรรษที่ 20 และได้รับการยอมรับว่าเป็นหนึ่งในผู้ริเริ่มกวีนิพนธ์อุซเบกิสถานยุคใหม่ ร่วมกับ ฮัมซา ฮากิมโซดา นีโยซี และได้รับรางวัลจากทางรัฐมากมาย ซึ่งรวมถึง รางวัลรัฐสตาลินในปี 1946 และเป็นกวีแห่งชาติในปี 1963

เขาเป็นผู้สนับสนุนชาวยิวโดยเปิดเผย และสนับสนุนการมีความสัมพันธ์ที่ดีกิบชาวยิว ในสมัยสงครามโลกครั้งที่สอง เขาประพันธ์กวีชื่อ "เมน ยูฮาดี" (Men – Yahudiy) หรือ "เราเป็นคนยิวคนหนึ่ง" ภรรยาของเขาเป็นชาวยิวอัชเกนัซ และในระหว่างสงครามระหว่างโซเวียตกับเยอรมันที่โซเวียตสู้กับนาซี เขาได้ใช้เวลาในการประพันธ์เรื่องราวเกี่ยวกับสงครามเช่นกัน ตัวอย่างเช่น บทกวี Sen yetim emassan (เจ้าไม่ได้เป็นเด็กกำพร้า), Oltin medal (เหรียญทอง) และ Sogʻinish (หาย) ล้วนแล้วแต่เป็นที่นิยมในบรรดาชาวอุซเบก
# ประสบการณ์ผู้ใช้
ประสบการณ์ผู้ใช้  คือการที่ผู้ใช้มีประสบการณ์หรือปฏิสัมพันธ์กับผลิตภัณฑ์ ระบบ
หรือบริการอย่างหนึ่ง โดยประกอบด้วยการรับรู้ถึงอรรถประโยชน์ ความใช้งานง่าย และประสิทธิภาพของสิ่งนั้น การปรับปรุงประสบการณ์ผู้ใช้นั้นเป็นสิ่งสำคัญสำหรับบริษัท นักออกแบบ และผู้สร้างสรรค์ผลงานในการสร้างและขัดเกลาผลิตภัณฑ์ เนื่องจากประสบการณ์ผู้ใช้ด้านลบสามารถส่งผลให้การใช้ผลิตภัณฑ์นั้นลดน้อยลง รวมถึงลดประสบการณ์ด้านบวกลงไปได้ ในทางกลับกัน การออกแบบโดยเน้นความสามารถในการทำกำไรเป็นหลักมักจะขัดแย้งกับวัตถุประสงค์สำหรับหลักการของประสบการณ์ผู้ใช้ และมักจะส่งผลเสียอีกด้วย ประสบการณ์ผู้ใช้นั้นเป็นสิ่งที่ขึ้นอยู่กับความพึงพอใจส่วนบุคคล แต่คุณลักษณะที่ประกอบกันเป็นประสบการณ์ผู้ใช้นั้นจะเป็นสิ่งที่ขึ้นอยู่กับวัตถุประสงค์
# โคซินกา
เจิ้ง เฉิงกง เหยียนผิงหวัง (27 สิงหาคม ค.ศ. 1624 – 23 มิถุนายน ค.ศ. 1662) รู้จักกันในต่างประเทศเป็น โคซินกา  เป็นนายพลราชวงศ์หมิงใต้ผู้ต้านทานการพิชิตหมิงของชิงในคริสต์ศตวรรษที่ 17 โดยต่อสู้ในพื้นที่ชายฝั่งตะวันออกเฉียงใต้ของจีน

ใน ค.ศ. 1661 โคซินกาเอาชนะด่านหน้าดัตช์ในไต้หวัน และสถาปนาเขตปกครองของเจิ้งในนามราชวงศ์หมิงเมื่อ ค.ศ. 1661 ถึง 1683

ชีวประวัติ
ชีวิตช่วงต้น
เจิ้ง เฉิงกงเกิดเมื่อ ค.ศ. 1624 ที่ฮิราโดะ แคว้นฮิเซ็ง ประเทศญี่ปุ่น จากเจิ้ง จือหลง พ่อค้าชาวจีน กับสตรีชาวญี่ปุ่น ที่รู้จักเฉพาะนามสกุล "ทางาวะ"; . ซึ่งอาจเป็นทางาวะ มัตสึ เขาเติบโตที่นั่นจนกระทั่งอายุ 7 ขวบด้วยชื่อญี่ปุ่นว่า ฟูกูมัตสึ (福松) แล้วย้ายไปมณฑลฝูเจี้ยนในประเทศจีนสมัยราชวงศ์หมิง

ใน ค.ศ. 1638 เจิ้งกลายเป็น ซิ่วไฉ (,) ในการสอบขุนนาง และกลายเป็นหนึ่งในสิบสอง หลิ่นช่านเชิง  แห่งหนานอาน ต่อมาใน ค.ศ. 1641 โคซินกาแต่งงานกับหลานสาวของ Dong Yangxian ผู้เป็น จิ้นชื่อ จากฮุ่ยอาน จากนั้นใน ค.ศ. 1644 โคซินกาศึกษาที่กั๋วจื่อเจี้ยน (มหาวิทยาลัยจักรวรรดิ) โดยพบกับนักวิชาการ เฉียน เชียนอี้ และกลายเป็นลูกศิษย์ของเขาCarioti, "The Zhengs' Maritime Power in the International Context of the 17th Century Far East Seas: The Rise of a 'Centralised Piratical Organisation' and Its Gradual Development into an Informal 'State'", p. 41, n. 29.

ภายใต้จักรพรรดิหลงอู่

เสียชีวิต
หลังเอาชนะพวกดัตช์ในไต้หวันเพียงไม่กี่เดือน โคซินกาเสียชีวิตจากโรคที่ไม่ระบุรายละเอียดในเดือนมิถุนายน ค.ศ. 1662 ด้วยอายุ 37 ปี บันทึกร่วมสมัยระบุว่า โรคลมแดดและอาการหนาวสั่นเป็นสาเหตุ และนักประวัติศาสตร์สมัยใหม่สงสัยว่าโรคมาลาเรียเป็นสาเหตุ ประวัติศาสตร์ราชวงศ์ชิงระบุว่าเขาเสียชีวิตอย่างบ้าคลั่งกะทันหันเมื่อขุนนางของเขาปฏิเสธที่จะปฏิบัติตามคำสั่งให้ประหารชีวิตเจิ้ง จิง บุตรชายของตนที่ไปมีความสัมพันธ์กับพี่เลี้ยงเด็กของตนและตั้งครรภ์บุตรกับเธอ เจิ้ง จิงขึ้นครองราชย์ต่อจากพระราชบิดาในฐานะเหยียนผิงหวัง รอเบิร์ตส์ แอนโทนี นักประวัติศาสตร์ รายงานว่า "การเสียชีวิตของเจิ้ง เฉิงกงเป็นจุดเริ่มต้นของการเสื่อมถอยในโชคชะฅาของครอบครัว"
# บูตสแตรป
บูตสแตรป  เป็นเฟรมเวิร์กสำหรับภาษาซีเอสเอสซึ่งเป็นซอฟต์แวร์เสรีและโอเพนซอร์ส มีเป้าหมายเพื่อการพัฒนาเว็บส่วนหน้าแบบเรสปอนซีฟสำหรับอุปกรณ์เคลื่อนที่เป็นหลัก โดยประกอบด้วยเอชทีเอ็มแอล ซีเอสเอส และอาจมีแม่แบบจาวาสคริปต์เพิ่มเติมสำหรับออกแบบการใช้ตัวพิมพ์ แบบฟอร์ม ปุ่ม การนำทาง และองค์ประกอบอื่นๆ ในส่วนต่อประสานกับผู้ใช้
# โรงพยาบาลทหารดาวูด ข่าน
โรงพยาบาลทหารแห่งชาติ ซาร์ดาร์ โมฮัมมัด ดาวูด ข่าน  หรือนิยมเรียกว่า โรงพยาบาลดาวุด ข่าน หรือ โรงพยาบาลทหารแห่งชาติ เป็นโรงพยาบาลทหารและโรพยาบาลสอน ตั้งอยู่ในกรุงคาบูล ประเทศอัฟกานิสถาน มีขนาด 400 เตียง ถือเป็นโรงพยาบาลทหารที่ใหญ่ที่สุดแห่งหนึ่งในประเทศ และให้บริการแก่สมาชิกกองกำลังป้องกันอัฟกานิสถานจนถึงปี 2021 โรงพยาบาลก่อสร้างในปี 1973 โดยวิศวกรจากสหภาพโซเวียต ปัจจุบัน โรงพยาบาลถือเป็น "เพชรยอดมงกุฏ" ของบริการสุขภาพในอัฟกานิสถาน

ประวัติศาสตร์
โรงพยาบาลก่อสร้างขึ้นโดยสหภาพโซเวียตในปี 1973 ในปัจจุบันมีขนาด 400 เตียง ถือว่าใหญ่ที่สุดและมีความพร้อมทางเครื่องมือมากที่สุดแห่งหนึ่งในประเทศอัฟกานิสถาน

ในวันที่ 22 ตุลาคม 2015 ประธานาธิบดี อัชรัฟ กานี เดินทางเยือนโรงพยาบาล

โรงพยาบาลเคยตกเป็นเป้าโจมตีหลายครั้งตลอดสงครามต่าง ๆ ในประเทศ
# จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดสุโขทัย พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสุโขทัย, อำเภอศรีสำโรง, อำเภอกงไกรลาศ และอำเภอคีรีมาศ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอศรีสัชนาลัย, อำเภอสวรรคโลก, อำเภอศรีนคร, อำเภอทุ่งเสลี่ยม และอำเภอบ้านด่านลานหอย
# อรรถประโยชน์
ในเศรษฐศาสตร์ อรรถประโยชน์  เป็นทฤษฎีชี้วัดความพึงพอใจที่บุคคลหรือผู้บริโภคมีต่อผลิตภัณฑ์หรือบริการอย่างหนึ่ง อรรถประโยชน์เป็นสิ่งที่สำคัญต่อการทำความเข้าใจ เนื่องจากมีอิทธิพลต่อแนวโน้มอุปสงค์และยังสามารถใช้เป็นเครื่องมือในการกำหนดมูลค่าของผลิตภัณฑ์หรือบริการนั้นได้อีกด้วย แต่ในทางปฏิบัติจริงแล้ว การวัดหรือคำนวณอรรถประโยชน์ของผู้บริโภคนั้นมักจะทำได้ยากมากหรือแทบจะเป็นไปไม่ได้เลย

กระบวนการตัดสินใจของบุคคล ในระบบที่คนใช้ตัดสินใจ ขณะที่ความความหมายและการ ตีความของ "อรรถประโยชน์" อาจแตกต่างกันไปในทฤษฎีเศรษฐศาสตร์และกรอบทฤษฎีที่ แตกต่างกัน "อรรถประโยชน์" เป็นการวัดความพึงพอใจหรือความสุขที่บุคคลได้รับจากการ บริโภคสินค้าและบริการหรือจากการตัดสินใจ มันแสดงถึงค่าความความหมายส่วนบุคคลที่ บุคคลให้ความสำคัญกับตัวเลือกต่าง ๆ และสะท้อนความชอบและความอยู่รอดของพวกเขา" แม้ว่าแนวคิดของ "อรรถประโยชน์" เป็นแนวคิดหลักในสาขาเศรษฐศาสตร์ แต่ความหมายและ การตีความของ "อรรถประโยชน์" อาจแตกต่างกันไปในทฤษฎีเศรษฐศาสตร์แต่ละองค์กรและ กรอบทฤษฎีที่แตกต่างกัน (Mas-Colell, et al, 1995) อรรถประโยชน์เป็นแนวคิดที่สำคัญใน เศรษฐศาสตร์เนื่องจากใช้อธิบายพฤติกรรมของผู้มีสิทธิ์เลือกตั้ง ผู้มีสิทธิ์เลือกตั้งสันนิษฐานว่า จะทำการตัดสินใจเพื่อเพิ่มอรรถประโยชน์ของตน ตัวอย่างเช่น ผู้มีสิทธิ์เลือกตั้งจะเลือกบริโภค สินค้าหรือบริการที่ให้อรรถประโยชน์สูงสุดแก่พวกเขาโดยคำนึงถึงงบประมาณและความ ต้องการ อรรถประโยชน์สามารถวัดได้หลายวิธี วิธีทั่วไปวิธีหนึ่งคือการใช้ฟังก์ชัน อรรถประโยชน์ ฟังก์ชันอรรถประโยชน์เป็นสมการทางคณิตศาสตร์ที่แสดงถึงความชอบของผู้มี สิทธิ์เลือกตั้ง ฟังก์ชันกำหนดค่าอรรถประโยชน์ให้กับแต่ละชุดการบริโภคที่เป็นไปได้ จากนั้นผู้มี สิทธิ์เลือกตั้งสันนิษฐานว่าเลือกชุดการบริโภคที่เพิ่มฟังก์ชันอรรถประโยชน์ของตน อีกวิธีหนึ่งใน การวัดอรรถประโยชน์คือการใช้ความชอบที่เปิดเผย ความชอบที่เปิดเผยคือทางเลือกที่ผู้มีสิทธิ์ เลือกตั้งทำจริง โดยสังเกตทางเลือกที่ผู้มีสิทธิ์เลือกตั้งทำ นักเศรษฐศาสตร์สามารถอนุมาน ความชอบและอรรถประโยชน์ของตนได้อรรถประโยชน์เป็นแนวคิดที่ซับซ้อน แต่เป็นส่วน สำคัญในการทำความเข้าใจพฤติกรรมของผู้มีสิทธิ์เลือกตั้ง ใช้ในแอปพลิเคชันทางเศรษฐกิจที่ หลากหลาย รวมถึงทฤษฎีผู้มีสิทธิ์เลือกตั้ง เศรษฐศาสตร์สวัสดิการ และเศรษฐศาสตร์สาธารณะ (Varian, 1992) แนวคิดเรื่องอรรถประโยชน์ทางเศรษฐกิจ หมายถึง ความหมายหรือความสำคัญของ อรรถประโยชน์ในทฤษฎีเศรษฐศาสตร์ อรรถประโยชน์เป็นแนวคิดพื้นฐานทางเศรษฐศาสตร์ และใช้เพื่ออธิบายความชอบและการตัดสินใจของผู้มีสิทธิ์เลือกตั้ง (Meinard & Gharbi, 2018) ถือเป็นการวัดคุณค่าและเป็นเกณฑ์ในการตัดสินในการตัดสินใจทางเศรษฐกิจ (Grosse, et al, 1998) อรรถประโยชน์สามารถเข้าใจได้ว่าเป็นความสามารถของสินค้าและบริการในการสร้าง ความพึงพอใจให้กับบุคคลที่เกี่ยวข้องกับการผลิตและการแลกเปลี่ยนสินค้า (Zamfir & Vîrlan, 2009) แนวคิดเรื่องอรรถประโยชน์ได้รับการถกเถียงและอภิปรายกันโดยนักปรัชญา นักเทว วิทยา และนักวิทยาศาสตร์ และได้ถูกรวมเข้ากับทฤษฎีเศรษฐศาสตร์ต่างๆ (Singer & Jones,
# มาตรฐานการครองชีพ
มาตรฐานการครองชีพ  คือระดับรายได้ ความสะดวกสบาย และบริการที่มีให้แก่บุคคล ชุมชน หรือสังคม มาตรฐานการครองชีพเป็นปัจจัยที่ส่งผลต่อคุณภาพชีวิตของแต่ละบุคคล โดยทั่วไปแล้วจะเกี่ยวข้องกับตัวชี้วัดเชิงวัตถุที่อยู่นอกเหนือการควบคุมส่วนบุคคล เช่น ประเด็นทางเศรษฐกิจ สังคม การเมือง และสิ่งแวดล้อม บุคคลหรือกลุ่มบุคคลใช้มาตรฐานการครองชีพเพื่อประเมินว่าจะใช้ชีวิตอยู่ที่ใดในโลก หรือในการประเมินความสำเร็จของสังคม
# เฉิ่งเจ๊า
เฉิ่งเจ๊า (; Cheung Chau) เป็นเกาะรอบนอกในเขตไอแลนส์ของฮ่องกง ตั้งอยู่ห่างไป  ทางใต้จากเกาะฮ่องกง เกาะมีลักษณะคล้ายดัมบ์เบลล์ จึงเป็นที่มาของอีกชื่อว่า เกาะดัมบ์เบลล์ (Dumbbell Island) มีประชากร ณ ปี 2011 อยู่ที่ 22,740 คน เกาะมีขนาด Survey and Mapping Office, Lands Department: Hong Kong geographic data sheet มีพื้นที่ตอนปลายเกาะทั้งทางเหนือและใต้เป็นเขา ส่วนชุมชนส่วนใหญ่อยู่ตอนกลางของเกาะ

นับตั้งแต่ปลายทศวรรษ 1990 ถึงต้นทศวรรษ 2000 มีรายงานผู้ก่อเหตุฆ่าตัวตาย 20 ครั้ง และที่ไม่สำเร็จอีก 25 ครั้ง (ข้อมูล ณ ปี 2008) ส่วนใหญ่ด้วยวิธีตั้งเตา ในห้องพักให้เช่าสำหรับวันหยุดยาวของแฟลตชื่อ เบลาวิสตาวิลลา (Bela Vista Villa) บนชายหาดตุงวัน หนังสือพิมพ์ท้องถิ่นเริ่มเรียกเกาะนี้ว่าเกาะแห่งความตาย ในปี 2005 สมาชิกสภาเขตเคยเสนอให้แปรสภาพอาคารดังกล่าวเป็นสถานที่ท่องเที่ยวท้าผี ซึ่งถูกคัดค้านอย่างรุนแรงจากผู้อยู่อาศัยและสมาชิกสภาเชตคนอื่น ๆ รวมถึงข้อวิจารณ์ว่าอาจนำไปสู่การฆ่าตัวตายเลียนแบบ
# ความใช้งานง่าย
ความใช้งานง่าย  คือความสามารถของระบบในการให้ผู้ใช้สามารถทำงานต่างๆ ในสภาพที่ปลอดภัยและมีประสิทธิภาพโดยได้รับประสบการณ์ในแง่บวกไปด้วย ในวิศวกรรมซอฟต์แวร์ ความใช้งานง่ายหมายถึงระดับที่ซอฟต์แวร์สามารถใช้งานได้โดยผู้ใช้เฉพาะกลุ่มเพื่อบรรลุวัตถุประสงค์ตามที่ตั้งไว้อย่างมีประสิทธิภาพ และมีความพึงพอใจในแง่ของบริบทการใช้งานซึ่งเป็นไปตามวัตถุประสงค์Ergonomic Requirements for Office Work with Visual Display Terminals, ISO 9241–11, ISO, Geneva, 1998. โดยสามารถนำไปประยุกต์ใช้กับซอฟต์แวร์แอปพลิเคชัน เว็บไซต์ หนังสือ เครื่องมือ เครื่องจักร ยานพาหนะ หรือสิ่งใดก็ตามที่มนุษย์มีปฏิสัมพันธ์ด้วยได้

องค์ประกอบของความใช้งานง่ายได้แก่การวัดความสะดวกในการใช้งานสิ่งนั้นๆ ด้วยวิธีการต่างๆ เช่น การวิเคราะห์ความต้องการ และการศึกษาหลักการที่อยู่เบื้องหลังความมีประสิทธิภาพหรือความงดงามของสิ่งนั้น ในปฏิสัมพันธ์ระหว่างมนุษย์และคอมพิวเตอร์และวิทยาการคอมพิวเตอร์ ความใช้งานง่ายจะศึกษาเกี่ยวกับความงดงามและความชัดเจนในส่วนของการออกแบบปฏิสัมพันธ์ระหว่างผู้ใช้กับโปรแกรมคอมพิวเตอร์หรือเว็บไซต์ โดยคำนึงถึงความพึงพอใจของผู้ใช้และอรรถประโยชน์เป็นองค์ประกอบของคุณภาพ และมีเป้าหมายเพื่อปรับปรุงประสบการณ์ผู้ใช้ผ่านการออกแบบอย่างซ้ำๆ
# เงินได้
เงินได้ หรือ รายได้  คือโอกาสในการบริโภคและการออมเงินที่ผู้ใดได้รับภายในกรอบเวลาที่กำหนด ซึ่งโดยทั่วไปอยู่ในรูปแบบเงินตรา เงินได้เป็นสิ่งที่ยากที่จะกำหนดในเชิงแนวคิด และคำจำกัดความอาจแตกต่างกันไปในแต่ละสาขา [ หน้าหนังสือ จำเป็น ] ตัวอย่างเช่น รายได้ของบุคคลในแง่เศรษฐกิจอาจแตกต่างจากรายได้ตามที่กฎหมายกำหนด

สำหรับครัวเรือนและบุคคลในสหรัฐอเมริกา ในกฎหมายภาษีระบุว่าเงินได้ ได้แก่ ค่าจ้าง เงินเดือน กำไร ดอกเบี้ย ค่าเช่า หรือรูปแบบอื่น ๆ ของรายได้ที่ได้รับในหนึ่งปีปฏิทิน 

ในสาขาเศรษฐศาสตร์สาธารณะ แนวคิดนี้อาจรวมถึงการรวมความสามารถในการบริโภคทั้งในรูปแบบเงินและไม่ใช่เงิน โดยที่รูปของเงินใช้เป็นตัวแทนของรายได้ทั้งหมด

สำหรับบริษัท เงินได้รวมสามารถกำหนดได้ว่าเป็นผลรวมของรายได้ ทั้งหมดลบด้วยต้นทุนสินค้าที่ขาย หักค่าใช้จ่าย รายได้สุทธิเท่ากับรายได้ลบต้นทุนสินค้าขาย ค่าใช้จ่าย ค่าเสื่อมราคา ดอกเบี้ย และภาษี
# เกียวดง
เกียวดง  เป็นอาหารท้องถิ่นในแถบเมืองนิจินัง จังหวัดมิยาซากิ ทางใต้ของเกาะคิวชู

 ภาพรวม 
เป็นอูดงที่ทำโดยการเติม แป้งสาลี, แป้งมันฝรั่ง, ไข่ไก่ และ เกลือ ลงในเนื้อปลาบด ที่ทำจากเนื้อปลาจำพวกปลาบิน แล้วนำมาทำเป็นเส้นบะหมี่ หลังจากขึ้นรูปแล้วก็นำไปต้ม ล้างด้วยน้ำเย็น แล้ว แช่แข็ง จากนั้นจึงต้มอีกครั้งก่อนจะนำไปรับประทานพร้อมกับน้ำซุป นอกจากปลาบินแล้ว ยังมีการใช้ปลาอื่นเช่น ปลาคัมปาจิ, ปลาฮิรามาสะ, ปลาไท, ปลาฮาโมะ, ปลาคาวาฮางิ, ปลาคุเอะ朝日新聞 2007年8月31日付朝刊、宮崎地方面

 ประวัติศาสตร์ 
เมื่อสมัยที่ถนนและทางรถไฟที่เชื่อมต่อเมืองนิจินังถูกตัดขาดจากโลกภายนอกเนื่องจากการโจมตีทางอากาศในช่วง สงครามแปซิฟิก การขนส่งหยุดชะงัก และปลาที่จับได้ที่ ท่าเรืออาบุรัตสึ และที่อื่น ๆ ในเมืองไม่สามารถขายได้ ในขณะที่ข้าวและแป้งสาลีก็ขาดแคลน ด้วยเหตุนี้ เกียวดงจึงถูกคิดค้นขึ้นมาทดแทนอูดง โดยใช้ เนื้อปลาบดที่ได้จากการนำปลาจำพวกปลาบินมาสับเพื่อใช้แทนแป้ง西日本新聞 2010年1月5日付朝刊、宮崎地方面 สมัยนั้นแต่ละครัวเรือนสร้างเกียวดงโดยใช้ปลาตัวเล็ก แต่หลังสงคราม ผู้คนก็เริ่มลืมเลือนไป

อย่างไรก็ตาม แผนกสตรีของสมาคมประมง เมืองนิจินังได้ให้ความสนใจกับเกียวดงในฐานะอาหารท้องถิ่น และได้เริ่มมีความพยายามที่จะฟื้นฟูเมนูนี้ในช่วงปลายยุคโชวะ หลังจากปรับปรุงวิธีแปรรูปปลาบินเพื่อลดกลิ่นแล้ว พวกเขาก็เริ่มทำขายในตลาดเช้าตั้งแต่ประมาณ ปี 2000 และสมาคมประมงและ หอการค้าและอุตสาหกรรมนิจินังร่วมกันทำการค้าผลิตภัณฑ์ใน ปี 2007 ในปี 2009 เกียวดงได้ปรากฏอยู่ในงานเลี้ยงอาหารกลางวันของโรงเรียน ประถมศึกษาและมัธยมศึกษาตอนต้นในเมือง และ เครื่องหมายการค้าได้รับการจดทะเบียนในเดือนมีนาคมของปีเดียวกัน ในปี 2011 เกียวดงของสหกรณ์ประมงเมืองนิจินังได้รับรางวัลรัฐมนตรีว่าการกระทรวงเกษตร ป่าไม้ และประมงในประเภทการขยายการจำหน่ายและการบริโภคในการประชุมแลกเปลี่ยนชาวประมงเยาวชนและหญิงแห่งชาติ宮崎日日新聞 2011年3月15日付朝刊、P.17

 เชิงอรรถ
# โฟลว์ควบคุม
ในวิทยาการคอมพิวเตอร์ โฟลว์ควบคุม  คือลำดับกระทำการหรือประเมินค่าของคำสั่งหรือฟังก์ชันในโปรแกรมเชิงคำสั่ง ซึ่งกำหนดว่าโปรแกรมจะทำงานจากคำสั่งหนึ่งไปยังอีกคำสั่งหนึ่งอย่างไรบ้าง ตามเงื่อนไขและตรรกะที่วางไว้ การเน้นที่โฟลว์ควบคุมแบบชัดเจนเป็นสิ่งหนึ่งที่ภาษาโปรแกรมเชิงคำสั่งนั้นแตกต่างจากภาษาโปรแกรมเชิงประกาศ

ในภาษาโปรแกรมเชิงคำสั่ง ข้อความสั่งโฟลว์ควบคุม (control flow statement) เป็นข้อความสั่งอย่างหนึ่งซึ่งส่งผลในการตัดสินใจว่าควรทำตามเงื่อนไขใด ในกรณีที่มีเงื่อนไขมากกว่าสองอย่างขึ้นไป

ประเภทของโฟลว์ควบคุม
ประเภทของข้อความสั่งโฟลว์ควบคุมนั้นจะแตกต่างกันไปตามภาษาโปรแกรมว่ารองรับประเภทใดบ้าง แต่สามารถแบ่งประเภทตามผลการทำงานได้ดังนี้

 ทำงานต่อที่ข้อความสั่งอื่น (แยกทางหรือกระโดดแบบไม่มีเงื่อนไข)
 กระทำข้อความสั่งชุดหนึ่งก็ต่อเมื่อเข้าเงื่อนไขบางอย่าง (เป็นตัวเลือก เช่น แยกทางแบบมีเงื่อนไข)
 กระทำข้อความสั่งชุดหนึ่งเป็นจำนวนศูนย์ครั้งขึ้นไปจนกว่าจะเข้าเงื่อนไขบางอย่าง (เช่น วนรอบ ซึ่งเหมือนกับแยกทางแบบมีเงื่อนไข)
 กระทำข้อความสั่งชุดหนึ่งในส่วนอื่น หลังจากที่โฟลว์ควบคุมกลับมาทำงานต่อที่จุดเดิม (ซับรูทีน โครูทีน และการดำเนินต่อ)
 หยุดการทำงานของโปรแกรม โดยไม่ให้มีการกระทำการใดอีก (หยุดแบบไม่มีเงื่อนไข)
# มีโดว์เลน
มีโดว์เลน เป็นสนามฟุตบอลในเมืองนอตทิงแฮม ประเทศอังกฤษ เป็นสนามเหย้าของนอตส์เคาน์ตีซึ่งเล่นที่นี่มาตั้งแต่เปิดใช้ในปี 1910 สนามฟุตบอลแห่งนี้ยังเป็นสนามเหย้าของสโมสรฟุตบอลนอตส์เคาน์ตีเลดีส์ ตั้งแต่ปี 2014 ถึง 2017 อีกด้วย

ปัจจุบันมีความจุทั้งหมด 19,841 ที่นั่งสำหรับเกมอีเอฟแอล แม้ว่าความจุสูงสุดจะอยู่ที่ 20,229 ที่นั่งก็ตาม สถิติผู้เข้าชมสูงสุดคือ 47,310 คน ในเกมที่นอตส์คาน์ตีแพ้ให้กับยอร์คซิตี้ 1–0 ในเอฟเอคัพรอบที่ 6 เมื่อวันที่ 12 มีนาคม 1955 จำนวนผู้เข้าชมสูงสุดคือ 17,615 คน สำหรับรอบรองชนะเลิศเพลย์ออฟลีกทูที่พบกับคอเวนทรีซิตีในวันที่ 18 พฤษภาคม 2018

มีโดว์เลนอยู่ห่างจากซิตีกราวด์ซึ่งเป็นสนามเหย้าของ นอตทิงแฮมฟอเรสต์เพียง 300 หลา พื้นที่ทั้งสองแห่งซึ่งถูกแบ่งโดยแม่น้ำเทรนต์ถือเป็นพื้นที่ที่ใกล้ที่สุดในอังกฤษและใกล้เป็นอันดับสองในสหราชอาณาจักรรองจาก Dens Park และ Tannadice Park ในเมืองดันดี สามารถมองเห็นฝั่งเทรนต์เอนด์ของซิตีกราวนด์ได้จากบางส่วนของ Jimmy Sirrel และ Spion Kop สแตนด์

สนามกีฬานี้ยังใช้จัดการแข่งขันฟุตบอลชายและหญิงใน Varsity Series ซึ่งเป็นซีรีส์กีฬาที่จัดโดยมหาวิทยาลัยนอตทิงแฮมเทรนต์และมหาวิทยาลัยนอตทิงแฮมอีกด้วย
# ตำบลบางตาเถร
บางตาเถร เป็นตำบลในอำเภอสองพี่น้อง จังหวัดสุพรรณบุรี เป็นที่ตั้งของวัดไผ่โรงวัว ซึ่งเป็นสถานที่ท่องเที่ยวสำคัญของจังหวัด  มีสิ่งก่อสร้างเกี่ยวกับพุทธศาสนา อาทิ สังเวชนียสถาน งานประติมากรรมหรือภาพปั้นเรื่องราวเกี่ยวกับพุทธประวัตินรกภูมิ รวมทั้งวรรณคดีและประวัติศาสตร์ และพระวิหารร้อยยอด

 ที่ตั้งและอาณาเขต 
ตำบลบางตาเถรมีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับตำบลบ้านกุ่ม
 ทิศตะวันออก ติดต่อกับตำบลบ้านช้าง และตำบลเทพมงคล (อำเภอบางซ้าย จังหวัดพระนครศรีอยุธยา) และตำบลหลักชัย (อำเภอลาดบัวหลวง จังหวัดพระนครศรีอยุธยา)
 ทิศใต้ ติดต่อกับตำบลบัวปากท่า และตำบลบางหลวง (อำเภอบางเลน จังหวัดนครปฐม)
 ทิศตะวันตก ติดต่อกับตำบลบางเลน และตำบลบางตะเคียน

 ประวัติ 
บางตาเถร เดิมชื่อตำบลบางปลาร้า เหตุเพราะว่าพื้นที่ตำบลบางปลาร้าเป็นพื้นที่ราบลุ่ม ซึ่งมีปลาชุกชุมมาก ชาวบ้านนิยมทำปลาร้าปลาเค็มไว้รับประทาน ต่อมาประชากรมีจำนวนมากขึ้นได้แยกตำบลเป็นตำบล โดยในตำบลมีพระเถระผู้ใหญ่หลายรูป คำว่า เถร มาจากพระเถระผู้ใหญ่ จึงได้ชื่อว่า บางตาเถรประวัติตำบลบางตาเถร อำเภอสองพี่น้อง จังหวัดสุพรรณบุรี - องค์การบริหารส่วนตำบลบางตาเถร สืบค้นเมื่อวันที่ 22 ตุลาคม พ.ศ. 2567 

 การปกครองส่วนภูมิภาค 

 การปกครองส่วนภูมิภาค 
ตำบลบางตาเถรแบ่งพื้นที่การปกครองออกเป็น 18 หมู่บ้าน ได้แก่
 หมู่ที่ 1 บ้านการ้อง
 หมู่ที่ 2 บ้านบางซอ
 หมู่ที่ 3 บ้านบางซอ
 หมู่ที่ 4 บ้านไผ่ล้อม
 หมู่ที่ 5 บ้านท่าเกวียน
 หมู่ที่ 6 บ้านสามเหลี่ยม
 หมู่ที่ 7 บ้านจรเข้ครืน
 หมู่ที่ 8 บ้านไผ่สัก
 หมู่ที่ 9 บ้านรางมดตะนอย
 หมู่ที่ 10 บ้านโคกเจ็ดลูก
 หมู่ที่ 11 บ้านไผ่โรงวัว
 หมู่ที่ 12 บ้านบางเมฆ
 หมู่ที่ 13 บ้านท่าขาม
 หมู่ที่ 14 บ้านสิงหล
 หมู่ที่ 15 บ้านไผ่ตาโม้
 หมู่ที่ 16 บ้านคันคลอง
 หมู่ที่ 17 บ้านบางสะแก
 หมู่ที่ 18 บ้านหมู่ใหญ่

 การปกครองส่วนท้องถิ่น 
ตำบลบางตาเถรเดิมมีฐานะเป็นสภาตำบลหัวโพธิ์ ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2537 สภาตำบลบางตาเถรมี 18 หมู่บ้าน พื้นที่ 95.00 ตารางกิโลเมตร ประชากร 15,305 คน และ 3,209 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2537 (เขตตำบลบางตาเถร อำเภอสองพี่น้อง จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2538 กระทรวงมหาดไทยจึงพิจารณาให้สภาตำบลบางตาเถรอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบางตาเถร วันที่ 3 มีนาคม พ.ศ. 2538
# เผ่งอ๊อนป๊าว
เผ่งอ๊อนป๊าว  หรือ ซาลาเปาเผ่งอ๊อน (Ping on bun) เป็นอาหารดั้งเดิมของฮ่องกง เผ่งอ๊อนป๊าวเป็นซาลาเปานึ่งทำมาจากแป้งข้าวเจ้าและน้ำตาล ไส้เป็นงา, ไส้เม็ดบัว หรือ ไส้ถั่วหวาน จากนั้นบนซาลาเปาจะประทับด้วยอักษรจีนที่เขียนว่า เผ่งอ๊อน  ซึ่งแปลว่า "สันติสุข" และ "ความปลอดภัย" นิยมเสิร์ฟที่อุณหภูมิห้อง

ซาลาเปาเผ่งอ๊อนมีที่มาจากเกาะเฉิ่งเจ๊าในเขตไอแลนส์ ในนิวแทรีทรีส์ของฮ่องกง และเกี่ยวข้องกันกับเทศกาลซาลาเปาเฉิ่งเจ๊า ที่ส่วนหนึ่งของเทศกาลมีการเอาเผ่งอ๊อนป๊าวมารับประทานและต่อกันเป็นหอคอยซาลาเปา

ประวัติศาสตร์
thumb|หอคอยซาลาเปาเผิ่งอ๊อนในเทศกาลเกาะเฉิ่งเจ๊า
ในช่วงราชวงศ์หมิงตอนกลาง เกิดโรคระบาดและการปล้นสะดมจากโจรสลัดอยู่เนือง ๆ ตามหมู่บ้านต่าง ๆ บนเกาะเฉิ่งเจ๊า ชาวบ้านจึงรวมตัวกันต่อหน้าเทพปักไต ตั้งศาลบูชาและประกอบพิธีต่าง ๆ เพื่อขับไล่วิญญาณร้าย หลังจากนั้นมา ชาวเกาะจึงสร้าฝวัดขึ้นเพื่อขอบคุณเทพเจ้าทิศเหนือ และนับถือเทพเจ้าปักไตเป็นเทพารักษ์ของหมู่บ้าน และเชื่อว่าการรับประทานซาลาเปาเผิ่งอ๊อนจะช่วยกำจัดโรคร้าย และการเทซาลาเปาเผ่งอ๊อนลงในทะเลจะช่วยให้กระแสน้ำสงบ

ต่อมาเมื่อโรคระบาดและโจรสลัดไม่ได้เป็นปัญหาอีกต่อไป เทศกาลนี้จึงกลายมาเป็นเทศกาลเชิงธรรมเนียม ที่ซึ่งจะมีการนำซาลาเปาเผิ่งอ๊อนมาต่อกันสร้างเป็นหอคอย โดยนิยมสร้างสามหอคอย สูงหอละ 18 เมตร หลังทำพิธีเสร็จจะแจกจ่ายแก่ชาวบ้าน และนำไปถวายทั้งเทพเจ้าและผี何耀生，《香港風俗及節令文化》(香港：明報) 78-79 頁

ผลกระทบ
เผิ่งอ๊อนป๊าวทำมาจากวัตถุดิบสดทำให้บูดไว ในเทศกาลเกาะเฉิ่งเจ๊าประจำปี 2015 มีซาลาเปากว่า 10,000 ลูกที่บูด และเนื่องด้วยทั้งอากาศที่ร้อนและฝนทำให้ซาลาเปาบนหอคอยซาเลาเปาสามหอขึเนรา บ้างบูดและส่งกลิ่นเปรี้ยส หลังเทศกาลมีการทิ้งซาลาเปาเหล่านี้บนพื้นกว่าหลายพันชิ้นI-cable.com.Retrieved 25 May, 2015